title: A BIZOTTSÁG (EU) .../... VÉGREHAJTÁSI RENDELETE az 1143/2014/EU európai parlamenti és tanácsi rendelet értelmében létrehozott, az Unió számára veszélyt jelentő idegenhonos inváziós fajoknak az (EU) 2016/1141 bizottsági végrehajtási rendelet szerinti jegyzéke naprakésszé tételéről

text:
               A BIZOTTSÁG (EU) .../... VÉGREHAJTÁSI RENDELETE

               (2017.7.12.)

               az 1143/2014/EU európai parlamenti és tanácsi rendelet értelmében létrehozott, az Unió számára veszélyt jelentő idegenhonos inváziós fajoknak az (EU) 2016/1141 bizottsági végrehajtási rendelet szerinti jegyzéke naprakésszé tételéről

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló, 2014. október 22-i 1143/2014/EU európai parlamenti és tanácsi rendeletre
                  1
                és különösen annak 4. cikke (1) és (2) bekezdésére,

               mivel:

               (1)Az (EU) 2016/1141 bizottsági végrehajtási rendelet
                  2
                létrehozta az Unió számára veszélyt jelentő idegenhonos inváziós fajok jegyzékét (a továbbiakban: uniós jegyzék), melyet az 1143/2014/EU rendelet 4. cikkének (2) bekezdése értelmében szükség szerint aktualizálni kell.

               (2)A Bizottság a rendelkezésre álló bizonyítékok és az 1143/2014/EU rendelet 5. cikke (1) bekezdésének megfelelően elvégzett kockázatértékelések alapján megállapította, hogy az alábbi idegenhonos inváziós fajok esetében teljesül valamennyi, az említett rendelet 4. cikkének (3) bekezdésében felsorolt kritérium: Alopochen aegyptiacus Linnaeus, 1766; Alternanthera philoxeroides (Mart.) Griseb; Asclepias syriaca L.; Elodea nuttallii (Planch.) St. John; Gunnera tinctoria (Molina) Mirbel; Heracleum mantegazzianum Sommier & Levier; Impatiens glandulifera Royle; Microstegium vimineum (Trin.) A. Camus; Myriophyllum heterophyllum Michaux; Nyctereutes procyonoides Gray, 1834; Ondatra zibethicus Linnaeus, 1766; Pennisetum setaceum (Forssk.) Chiov.

               (3)A Bizottság meggyőződött arról, hogy a felsorolt idegenhonos inváziós fajok esetében az 1143/2014/EU rendelet 4. cikke (6) bekezdésében foglalt összes szempontot kellően figyelembe vették.

               (4)Egyes tagállamok mérlegelik, hogy az 1143/2014/EU rendelet 9. cikke értelmében kérjék a Bizottságtól a Nyctereutes procyonoides Gray, 1834 további termesztésének engedélyezését vélt nyomós, társadalmi vagy gazdasági jellegű közérdekre hivatkozva.  Ennek ismeretében e fajnak az uniós listára való felvételét átmeneti időszak biztosításával kell intézni, amely alatt lehetőség nyílik az említett rendelet 9. cikke szerinti eljárás lefolytatására még a faj felvétele előtt.

               (5)Az (EU) 2016/1141 végrehajtási rendelet elfogadása óta a 2658/87/EGK tanácsi rendeletben
                  3
                előírt KN-kódokat frissítették, legutóbb az (EU) 2016/1821 bizottsági végrehajtási rendelet
                  4
                vezetett be módosításokat. Ezért az (EU) 2016/1141 végrehajtási rendeletet ennek megfelelően módosítani kell.

               (6)Az e rendeletben előírt intézkedések összhangban vannak az idegenhonos inváziós fajokkal foglalkozó bizottság véleményével,

               ELFOGADTA EZT A RENDELETET:

               1. cikk

               Az (EU) 2016/1141 bizottsági végrehajtási rendelet melléklete e rendelet mellékletének megfelelően módosul.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, 2017.7.12.-én.

                     a Bizottság részéről

                     elnök
                     Jean-Claude JUNCKER

                     (1)

                        HL L 317., 2014.11.4., 35. o.

                     (2)

                        A Bizottság (EU) 2016/1141 végrehajtási rendelete (2016. július 13.) az Unió számára veszélyt jelentő idegenhonos inváziós fajok 1143/2014/EU európai parlamenti és tanácsi rendelet szerinti jegyzékének elfogadásáról (HL L 189., 2016.7.14., 4. o.).

                     (3)

                        A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

                     (4)

                        A Bizottság (EU) 2016/1821 végrehajtási rendelete (2016. október 6.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 294., 2016.10.28., 1. o.).

    ---documentbreak---

               MELLÉKLET

               Az (EU) 2016/1141 bizottsági végrehajtási rendelet melléklete a következőképpen módosul:

               1.Az Unió számára veszélyt jelentő idegenhonos inváziós fajokat felsoroló jegyzék a következő fajokkal bővül betűrend szerint:

                        Faj

                        (i)

                        Élő példányok KN-kódja

                        (ii)

                        Szaporodásra képes részek KN-kódja

                        (iii)

                        Kapcsolódó áruk kategóriái

                        (iv)

                        „Alopochen aegyptiacus Linnaeus, 1766

                        ex 0106 39 80

                        ex 0407 19 90 (keltetésre szánt, megtermékenyített tojás)

                        Alternanthera philoxeroides (Mart.) Griseb.

                        ex 0602 90 50

                        ex 1209 99 99 (magok)

                        (12)

                        Asclepias syriaca L.

                        ex 0602 90 50

                        ex 1209 99 99 (magok)

                        (7)

                        Elodea nuttallii (Planch.) St. John

                        ex 0602 90 50

                        ex 1209 99 99 (magok)

                        Gunnera tinctoria (Molina) Mirbel

                        ex 0602 90 50

                        ex 1209 99 99 (magok)

                        Heracleum mantegazzianum Sommier & Levier

                        ex 0602 90 50

                        ex 1209 99 99 (magok)

                        Impatiens glandulifera Royle

                        ex 0602 90 50

                        ex 1209 99 99 (magok)

                        Microstegium vimineum (Trin.) A. Camus

                        ex 0602 90 50

                        ex 1209 99 99 (magok)

                        (7), (12)

                        Myriophyllum heterophyllum Michaux

                        ex 0602 90 50

                        ex 1209 99 99 (magok)

                        Nyctereutes procyonoides Gray, 1834(*)

                        ex 0106 19 00

                        ---

                        Ondatra zibethicus Linnaeus, 1766

                        ex 0106 19 00

                        ---

                        Pennisetum setaceum (Forssk.) Chiov.

                        ex 0602 90 50

                        ex 1209 99 99 (magok)

                (*) A Nyctereutes procyonoides Gray, 1834 felvétele [Office of Publications please insert date 18 months after entry into force.] -án/-én lép hatályba.”

               2.A táblázat (iv) oszlopához tartozó megjegyzések a következő ponttal egészülnek ki:

               „(12) ex 2309 90: Madáreledel-készítmények”

               3.A „0301 99 18” KN-kódra való hivatkozások helyébe a melléklet egészében a „0301 99 17” KN-kód lép.

               4.A „0306 24 80” KN-kódra való hivatkozások helyébe a melléklet egészében a „0306 33 90” KN-kód lép.

               5.A „0306 29 10” KN-kódra való hivatkozások helyébe a melléklet egészében a „0306 39 10” KN-kód lép.

               6.A „0602 90 49” KN-kódra való hivatkozások helyébe a melléklet egészében a „0602 90 48” KN-kód lép.


title: A BIZOTTSÁG (EU) .../... VÉGREHAJTÁSI RENDELETE a 641/2014/EU végrehajtási rendeletnek az egységes területalapú támogatási rendszerre vonatkozó felső összeghatár megnöveléséről szóló értesítés tekintetében, az 1307/2013/EU európai parlamenti és tanácsi rendelet 36. cikkének (4) bekezdése alapján történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.4.9.)

               a 641/2014/EU végrehajtási rendeletnek az egységes területalapú támogatási rendszerre vonatkozó felső összeghatár megnöveléséről szóló értesítés tekintetében, az 1307/2013/EU európai parlamenti és tanácsi rendelet 36. cikkének (4) bekezdése alapján történő módosításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre
                  1
                és különösen annak 36. cikke (4) bekezdésére,

               mivel:

               (1)A Bizottság 641/2014/EU végrehajtási rendelete
                  2
                megállapítja a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet alkalmazási szabályait.

               (2)Az 1307/2013/EU rendeletet módosította az (EU) 2017/2393 európai parlamenti és tanácsi rendelet
                  3
               , amely felvette a 1307/2013/EU rendelet 36. cikkének (4) bekezdésébe többek között annak a lehetőségét, hogy az egységes területalapú támogatási rendszert alkalmazó tagállamok az egységes területalapú támogatási rendszer felső összeghatárát megnövelhessék.

               (3)Az 1307/2013/EU rendeletet 36. cikkének (4) bekezdését érintő módosítások fényében meg kell határozni az egységes területalapú támogatási rendszerre vonatkozó felső összeghatár megnöveléséről szóló értesítésre vonatkozó szabályokat.

               (4)A 641/2014/EU végrehajtási rendeletet ezért ennek megfelelően módosítani kell.

               (5)Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,

               ELFOGADTA EZT A RENDELETET:

               1. cikk

               A 641/2014/EU végrehajtási rendelet módosítása

               Az (EU) 641/2014 végrehajtási rendelet a következőképpen módosul:

               1.
                     A szöveg a következő 16 a. cikkel egészül ki:

               „16 a. cikk

               Értesítés a területalapú támogatási rendszerre vonatkozó felső összeghatár megnöveléséről az 1307/2013/EU rendelet (36) cikke (4) bekezdése szerint

               Amennyiben egy tagállam a döntéseiről az 1307/2013/EU rendelet 36. cikkének (4) bekezdése alapján értesítést nyújt be a Bizottságnak, a Bizottságnak benyújtandó információnak tartalmaznia kell az említett rendelet II. mellékletben megállapított éves nemzeti felső összeghatárok százalékban kifejezett, az ugyanazon rendelet 47. cikke (1) bekezdésének alkalmazásából eredő összeggel csökkentett értékét, 2018-től 2020-ig valamennyi naptári évre.”

               2. cikk

               Hatálybalépés

               Ez a rendelet az Európai Unió Hivatalos Lapjában való kihirdetését követő hetedik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.4.9.

                     a Bizottság részéről

                     elnök
                     Jean-Claude JUNCKER

                     (1)

                        HL L 347., 2013.12.20., 608. o.

                     (2)

                        A Bizottság 641/2014/EU végrehajtási rendelete (2014. június 16.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet alkalmazási szabályainak megállapításáról (HL L 181., 2014.6.20., 74. o.).

                     (3)

                        Az Európai Parlament és a Tanács (EU) 2017/2393 rendelete (2017. december 13.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU, a közös agrárpolitika finanszírozásáról, irányításáról és monitoringjáról szóló 1306/2013/EU, a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU, a mezőgazdasági termékpiacok közös szervezésének létrehozásáról szóló 1308/2013/EU és az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló 652/2014/EU rendelet módosításáról (HL L 350., 2017.12.29., 15. o.).


title: A BIZOTTSÁG (EU) .../... VÉGREHAJTÁSI RENDELETE a 809/2014/EU végrehajtási rendeletnek az egységes kérelmek és a kifizetési kérelmek módosítása, valamint az ellenőrzések tekintetében történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.5.18.)

               a 809/2014/EU végrehajtási rendeletnek az egységes kérelmek és a kifizetési kérelmek módosítása, valamint az ellenőrzések tekintetében történő módosításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre
                  1
                és különösen annak 62. cikke (2) bekezdése első albekezdésének a) és b) pontjára, valamint 78. cikke első albekezdésének b) és c) pontjára,

               mivel:

               (1)A 809/2014/EU bizottsági végrehajtási rendelet
                  2
                15. cikkének (2a) bekezdése meghatározza azt a határidőt, amelyen belül a kedvezményezettek az előzetes ellenőrzések eredményeivel kapcsolatos értesítést követően módosíthatják egységes kérelmeiket és kifizetési kérelmeiket. A kedvezményezettekkel szembeni egyenlő bánásmód érdekében indokolt annak biztosítása, hogy a kedvezményezetteknek az előzetes ellenőrzések eredményeivel kapcsolatos értesítést követően minden esetben ugyanannyi nap álljon rendelkezésére egységes kérelmeik és kifizetési kérelmeik módosításához.

               (2)A 809/2014/EU bizottsági végrehajtási rendelet 24. cikkének (4) bekezdése helyszíni fizikai ellenőrzés elvégzését írja elő minden olyan esetben, ha a műholdas képek vagy légi felvételek kiértékelése alapján nem állapítható meg kielégítően az adminisztratív vagy helyszíni ellenőrzés tárgyát képező terület támogathatósága vagy tényleges kiterjedése. A pilóta nélküli légijármű-rendszerek, a földrajzi koordinátákkal társított fényképek, az EGNOS és GALILEO rendszerekhez kapcsolt GNSS-vevők, a Kopernikusz Sentinel műholdak által rögzített adatok és az egyéb új technológiák releváns adatokat szolgáltatnak a mezőgazdasági területeken folytatott tevékenységekről. Az illetékes hatóságokra és a kedvezményezettekre háruló ellenőrzési teher mérséklése, ezen belül különösen a helyszíni fizikai ellenőrzések számának csökkentése, valamint az új technológiák integrált igazgatási és ellenőrzési rendszeren belüli szélesebb körű alkalmazása érdekében indokolt lehetővé tenni azt, hogy az ilyen technológiák útján gyűjtött releváns bizonyítékok és az egyéb releváns okirati bizonyítékok felhasználhatók legyenek az adott támogatási programra vagy támogatási intézkedésre vonatkozó támogathatósági kritériumok, kötelezettségvállalások és egyéb kötelezettségek teljesülésének, valamint a kölcsönös megfeleltetésre vonatkozó követelményeknek és standardoknak való megfelelés ellenőrzéséhez. A helyszíni fizikai ellenőrzéseknek azokra az esetekre kell szorítkozniuk, ahol az így nyert bizonyítékok nem hoznak kielégítő eredményt.

               (3)A Kopernikusz Sentinel műholdak adatai és az EGNOS/Galileo-adatok integrációja révén releváns és teljes, ingyenes és nyílt adatokat szolgáltatnak, amelyek lehetővé teszik a tagállamok valamennyi mezőgazdasági területének monitoringját. Lehetővé kell tenni a tagállamok és a régiók számára, hogy az ellenőrzéseket alternatív módszerrel végezzék, amelynek keretében módszeresen felhasználják és automatizáltan feldolgozzák az említett vagy azokhoz hasonló adatokat, továbbá nyomon követik azokat az eseteket, ahol az automatizált adatfeldolgozás nem hoz kielégítő eredményt, anélkül, hogy veszélyeztetnék a rendszer teljesítményét a kiadások jogszerűségével és szabályszerűségével kapcsolatos elvárt szintű bizonyosság nyújtása terén (a továbbiakban: monitoring). Ezért jogi keretet kell biztosítani azon feltételek meghatározása céljából, amelyek mellett egy adott tagállamban vagy régióban a monitoring útján végzett ellenőrzés helyettesítheti a területalapú helyszíni ellenőrzést.

               (4)Rendelkezni kell arról, hogy ha a monitoring útján végzett ellenőrzéssel az illetékes hatóság meg tudja állapítani, hogy indokolt-e a 640/2014/EU felhatalmazáson alapuló bizottsági rendelet
                  3
                19a. cikkének (3) bekezdése szerinti közigazgatási szankció, akkor ne legyen szükséges a 809/2014/EU végrehajtási rendelet 33a. cikke szerinti újabb helyszíni ellenőrzés.

               (5)Figyelembe véve azt az induló beruházást, amelyet az illetékes hatóságoknak végre kell hajtaniuk a helyszíni ellenőrzésen alapuló jelenlegi módszer monitoring útján végzett ellenőrzéssel való felváltásához, bizonyos mértékű rugalmasság szükséges, amellyel a monitoring útján végzett ellenőrzések meghatározott támogatási programokra, támogatási intézkedésekre vagy művelettípusokra korlátozhatók, továbbá lehetővé kell tenni meghatározott támogatási programok és intézkedések monitoring útján végzett ellenőrzésének fokozatos bevezetését is. A fokozatos bevezetés során, amelyet időben korlátozni szükséges a kedvezményezettekkel szembeni egyenlő bánásmód érdekében, új rendelkezések útján kell biztosítani azt, hogy a tagállamok és a régiók fokozatosan a támogatási program vagy támogatási intézkedés teljes lefedettségi területére kiterjesszék a monitoring útján végzett ellenőrzés alkalmazását. E megközelítéssel a tagállamok és a régiók felkészülhetnek a monitoring teljes körű végrehajtására, továbbá elvégezhetik az adatok elemzéséhez használt nyomonkövetési eljárások és informatikai eszközök finomhangolását. Ahol a monitoring útján végzett ellenőrzések egyértelműen meghatározott, tárgyilagos és megkülönböztetésmentes kritériumok alapján kiválasztott területekre korlátozódnak, az e területeken tevékenységet folytató valamennyi kedvezményezett esetében monitoring útján végzett ellenőrzést kell végezni.

               (6)Indokolt minimális ellenőrzési arányt megállapítani annak érdekében, hogy a támogathatósági feltételek, a követelmények és az egyéb kötelezettségek teljesülésére vonatkozó ellenőrzések kielégítő eredményt adjanak olyan körülmények között is, ahol a Kopernikusz Sentinel műholdaktól kapott adatok nem relevánsak. A helyszíni fizikai ellenőrzést csak olyan esetekben kell előírni, amikor az új technológiák – például a földrajzi koordinátákkal társított fényképek vagy pilóta nélküli légijármű-rendszerek – felhasználásával gyűjtött bizonyítékok, valamint a releváns okirati bizonyítékok nem hoznak kielégítő eredményt, vagy ha az illetékes hatóságok várakozásai szerint a felsorolt bizonyítéktípusok egyike alapján sem ellenőrizhető eredményesen monitoring útján nem ellenőrizhető támogathatósági feltételek, követelmények és egyéb kötelezettségek teljesülése.

               (7)A Kopernikusz Sentinel műholdaktól kapott vagy azokhoz hasonló adatok automatizált elemzésének eredményei segítséget nyújthatnak a kedvezményezetteknek a követelmények betartásában. A kedvezményezettekkel közölni kell, ha esetleges meg nem felelésre utaló figyelmeztető jelzés jelenik meg, továbbá elő kell írni a nemzeti hatóságok számára, hogy hozzák létre az ehhez szükséges eszközöket. Rendelkezni kell arról, hogy az eredmények kedvezményezettekkel való ilyen közlése nem minősül a kedvezményezett arról való értesítésének, hogy az illetékes hatóság helyszíni ellenőrzést kíván végezni. Lehetővé kell tenni továbbá a kedvezményezettek számára, hogy a mezőgazdasági területek használatára vonatkozó nyilatkozatuk helyesbítése céljából módosítsák támogatási kérelmeiket és kifizetési kérelmeiket, amennyiben teljesítették a kérdéses követelményeket. Indokolt, hogy a tagállamok határidőt tűzhessenek ki a módosítások elfogadására vonatkozóan.

               (8)Indokolt tisztázni azt, hogy a helyszíni ellenőrzés alkalmával nem elfogadhatónak vagy nem támogathatónak minősített kérelmek vagy kérelmezők nem képezhetik részét annak az ellenőrzési sokaságnak, amelyből a minimális ellenőrzési arányok teljesítését szolgáló mintavétel történik. Rendelkezni kell továbbá arról, hogy az érintett kérelmeket, illetve az érintett kérelmezők adatait fel kell használni olyan keresztellenőrzésekhez, amelyek célja, hogy kiszűrjék az elfogadható kérelmek kettős támogatását, valamint a mezőgazdasági parcellaazonosító rendszer frissítése szempontjából releváns információkat.

               (9)A környezeti szempontból érzékeny állandó gyepterületekre vonatkozó kötelezettség megszegése esetén fennálló visszaalakítási kötelezettségre vonatkozó helyszíni ellenőrzések terjedelmének tisztázása céljából rendelkezni kell arról, hogy a visszaalakítási kötelezettséggel érintett parcellákon helyszíni ellenőrzés útján kell meggyőződni a visszaalakítási kötelezettség teljesítéséről.

               (10)Annak érdekében, hogy a tagállamok optimálisabban választhassák ki mintáikat, nagyobb rugalmasságot szükséges biztosítani az ellenőrzési mintáknak a 809/2014/EU végrehajtási rendelet 30–33. cikke szerinti kiválasztása során. A kötelező kiválasztási módszert a minták egyesítésének módjára vonatkozó általános elvekkel kell felváltani. Ezenkívül a reprezentatív hibaarány érdekében a támogatási programok és támogatási intézkedések mindegyikére vonatkozóan meg kell adni a véletlenszerűen kiválasztott minta méretét. Annak érdekében továbbá, hogy a kockázatalapú szemlélet a környezetbarátabbá tételt előmozdító kifizetés ellenőrzésére korlátozódjon, indokolt meghatározni a releváns ellenőrzési minták kiválasztásának módszerét.

               (11)Az integrált rendszer végrehajtásának elősegítése, valamint az ellenőrzések elvégzéséhez szükséges idő csökkentése érdekében a támogathatóságra vonatkozó ellenőrzésekre is ki kell terjeszteni azt a lehetőséget, hogy a területmérésre irányuló ellenőrzések a bejelentett mezőgazdasági parcellák 50 %-át magában foglaló véletlenszerű mintára korlátozódjanak.

               (12)A monitoring útján végzett ellenőrzés végrehajtásának figyelemmel kísérése céljából bejelentési kötelezettséget kell előírni a tagállamok számára.

               (13)A 809/2014/EU végrehajtási rendeletet ezért ennek megfelelően módosítani kell.

               (14)Annak érdekében, hogy a tagállamok a lehető leghamarabb felhasználhassák az új technológiákat az integrált igazgatási és ellenőrzési rendszerükben, az egységes kérelmekre, a kifizetési kérelmekre és az ellenőrzésekre vonatkozó új szabályokat a 2018-as igénylési évtől alkalmazni kell. Következésképpen indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.

               (15)Az e rendeletben előírt intézkedések összhangban vannak a közvetlen kifizetésekkel foglalkozó bizottság és a Vidékfejlesztési Bizottság véleményével,

               ELFOGADTA EZT A RENDELETET:

               1. cikk

               A 809/2014/EU végrehajtási rendelet a következőképpen módosul:

               1.A 15. cikk a következőképpen módosul:

               a)a szöveg a következő (1b) bekezdéssel egészül ki:

               „(1b) A 40a. cikkel összhangban monitoring útján végzett ellenőrzés esetén a kedvezményezettek módosíthatják az egyéni mezőgazdasági parcellák használatára vonatkozó egységes kérelmet vagy kifizetési kérelmet, feltéve, hogy teljesülnek az érintett közvetlen kifizetési rendszerek vagy vidékfejlesztési intézkedések követelményei.”;

               b)a (2a) bekezdés helyébe a következő szöveg lép:

               „(2a) Az (1a) bekezdésnek megfelelően az előzetes ellenőrzéseket követő módosításokról legkésőbb a kedvezményezettnek az előzetes ellenőrzések eredményéről való értesítésére vonatkozóan a 11. cikk (4) bekezdésében említett határnaptól számított kilenc naptári napon belül értesíteni kell az illetékes hatóságot.

               Az említett értesítést írásban vagy a földrajzi térinformatikai támogatási kérelem formanyomtatványán kell megtenni.”;

               c)a szöveg a következő (2b) bekezdéssel egészül ki:

               „(2b) Az (1b) bekezdéssel összhangban végrehajtott módosításokról az illetékes hatóságot az általa meghatározott határidőn belül kell értesíteni. A határidőnek legalább 15 naptári nappal korábbra kell esnie annál a napnál, amelyen az 1306/2013/EU rendelet 75. cikke szerint az első részlet kifizetését vagy az előlegfizetést teljesíteni kell a kedvezményezettek részére.

               Az említett értesítést írásban vagy a földrajzi térinformatikai támogatási kérelem formanyomtatványán kell megtenni.”;

               d)a (3) bekezdés a következő második albekezdéssel egészül ki:

               „Az első albekezdés alkalmazásában a 40a. cikk (1) bekezdésének d) pontjában előírt kötelezettség nem minősül a kedvezményezett arról való értesítésének, hogy az illetékes hatóság helyszíni ellenőrzést kíván végezni.”

               2.A 24. cikk (4) bekezdésének helyébe a következő szöveg lép:

               „(4) Az illetékes hatóság helyszíni fizikai ellenőrzéseket végez abban az esetben, ha az ortofotók (műholdas képek vagy légi felvételek), illetve egyéb releváns bizonyítékok, többek között az illetékes hatóság kérésére a kedvezményezett által bemutatott bizonyítékok kiértékelése alapján nem állapítható meg kielégítően az adminisztratív vagy helyszíni ellenőrzés tárgyát képező terület támogathatósága vagy adott esetben tényleges kiterjedése.”

               3.A 29. cikk (1) bekezdése a következő harmadik albekezdéssel egészül ki:

               „A 34. cikk (1) bekezdése szerint nem elfogadhatónak vagy nem támogathatónak minősített kérelmek vagy kérelmezők adatait fel kell használni az e bekezdés első albekezdésének a), c) és e) pontja szerinti ellenőrzésekhez.”

               4.A 31. cikk (1) bekezdésének g) pontja helyébe a következő szöveg lép:

               „g) az összes olyan parcella 100 %-át, amelynek területét a 639/2014/EU felhatalmazáson alapuló rendelet 42. cikke értelmében állandó gyepterületté kell visszaalakítani;”.

               5.A 33a. cikk (2) bekezdésének helyébe a következő szöveg lép:

               „(2) Az (1) bekezdésben említett újabb helyszíni ellenőrzést nem kell elvégezni, amennyiben a túlzott mértékű bejelentés feltárása nyomán az adott referenciaparcellák adatait még a ténymegállapítás évében frissítették a 640/2014/EU felhatalmazáson alapuló rendelet 5. cikkében említett mezőgazdaságiparcella-azonosító rendszerben, vagy amennyiben az e rendelet 40a. cikkében említett monitoring útján végzett ellenőrzést a kérdéses támogatási rendszerre vagy támogatási intézkedésre vonatkozóan a következő igénylési évben elvégzik, és az alapján az illetékes hatóság meg tudja állapítani, hogy szükséges-e a 640/2014/EU felhatalmazáson alapuló rendelet 19a. cikkének (3) bekezdése szerinti közigazgatási szankció alkalmazása.”

               6.A 34. cikk a következőképpen módosul:

               a)az (1), (2) és (3) bekezdés helyébe a következő szöveg lép:

               „(1) A kérelmek benyújtásakor vagy az adminisztratív, illetve helyszíni ellenőrzések után nem elfogadhatónak vagy nem támogathatónak minősített kérelmek vagy kérelmezők nem képezik az ellenőrzési sokaság részét.

               (2) A 30. és 31. cikk alkalmazásában a minta kiválasztása során a következő feltételeknek kell teljesülniük:

               a)a 30. cikk a)–f) és h) pontjában, valamint a 31. cikk (1) bekezdésének a), c), d) és e) pontjában említett ellenőrzési sokaság 1–1,25 %-át véletlenszerűen kell kiválasztani;

               b)a 31. cikk (1) bekezdésének b) pontjában említett ellenőrzési sokaság 0,6–0,75 %-át véletlenszerűen kell kiválasztani;

               c)a 31. cikk (1) bekezdésének h) pontjában említett ellenőrzési sokaság 4–5 %-át véletlenszerűen kell kiválasztani;

               d)a 31. cikk (1) bekezdésének a)–e), valamint h) pontjában említett ellenőrzési sokaságban a kedvezményezettek fennmaradó részét kockázatelemzés alapján kell kiválasztani.

               A 31. cikk alkalmazásában a tagállamok a különböző gyakorlatok tekintetében biztosítják az ellenőrzési minta reprezentativitását.

               A helyszíni ellenőrzések tárgyát képező további kedvezményezetteket a 31. cikk (3) bekezdésének első albekezdése alkalmazásában kockázatelemzés alapján kell kiválasztani.

               (3) A 32. és 33. cikk alkalmazásában a helyszíni ellenőrzésnek alávetendő kedvezményezettek minimális számának 20–25 %-át, illetve azokban az esetekben, amikor a 32. cikk (2a) bekezdése alkalmazandó, a helyszíni ellenőrzésnek alávetendő gazdálkodóközösségek 100 %-át és a kötelezettségvállalások 20–25 %-át kell véletlenszerűen kiválasztani. A helyszíni ellenőrzésnek alávetendő kedvezményezettek és kötelezettségvállalások fennmaradó részét kockázatelemzés alapján kell kiválasztani.

               A 32. és 33. cikk alkalmazásában a minta véletlenszerűen kiválasztott része tartalmazhat egyrészt olyan kedvezményezetteket is, amelyeket a (2) bekezdés a), b) és c) pontja szerint véletlenszerűen választottak ki, másrészt a 26. cikk (4) bekezdésének második albekezdése szerint véletlenszerűen kiválasztott egyéb kedvezményezetteket, vagy egyidejűleg mindkét csoportból vett kedvezményezetteket. Az ellenőrzési mintában szereplő szóban forgó kedvezményezettek száma nem haladhatja meg az ellenőrzési sokaságban való arányukat.

               A 32. cikk alkalmazásában a tagállamok a kockázatelemzés eredményei alapján kiválaszthatnak meghatározott, a kedvezményezettekre alkalmazandó vidékfejlesztési intézkedéseket.”;

               b)a szöveg a következő (4a) bekezdéssel egészül ki:

               „(4a) A 30–33. cikk, valamint a 40a. cikk (1) bekezdése c) pontjának alkalmazásában ugyanaz a kedvezményezett felhasználható egyidejűleg több vonatkozó minimális ellenőrzési arány teljesítéséhez is, feltéve, hogy ez nem érinti az említett rendelkezésekben előírt kockázatalapú minták kiválasztásának eredményességét.

               A kiválasztott kedvezményezettek helyszíni ellenőrzése korlátozódhat arra a támogatási rendszerre vagy vidékfejlesztési intézkedésre, amelynek tekintetében kiválasztották őket, amennyiben a minimális ellenőrzési arány már teljesült azon más támogatási rendszerek vagy támogatási intézkedések esetében, amelyek keretében a kedvezményezettek támogatást igényeltek.”;

               c)az (5) bekezdés b) pontja helyébe a következő szöveg lép:

               „b) a bejelentett terület és a meghatározott terület közötti különbség tekintetében összevetve a kockázatok alapján, illetve a véletlenszerűen kiválasztott minta eredményeit; vagy a bejelentett állatok és a meghatározott állatok közötti különbség tekintetében összevetve a kockázatok alapján, illetve a véletlenszerűen kiválasztott minta eredményeit;”.

               7.A 38. cikk a következőképpen módosul:

               a)az (1) bekezdés helyébe a következő szöveg lép:

               „(1) A támogathatósági ellenőrzések, valamint a parcellák helyszíni ellenőrzés keretében végzett területmérése korlátozható az olyan mezőgazdasági parcellák véletlenszerűen kiválasztott mintájának legalább 50 %-ára, amelyekre vonatkozóan a területalapú támogatási rendszerek vagy vidékfejlesztési intézkedések keretében támogatási kérelmet vagy kifizetési kérelmet nyújtottak be. Amennyiben e minta ellenőrzése meg nem felelést tár fel, meg kell mérni és támogathatósági ellenőrzésnek kell alávetni minden mezőgazdasági parcellát, vagy extrapolálni kell a megmért minta eredményeit.”;

               b)a (7) bekezdésben „a 640/2014/EU rendelet 17. cikke (1) bekezdésének b) pontja” szövegrész helyébe „a 640/2014/EU felhatalmazáson alapuló rendelet 17. cikke” szöveg lép;

               c)a (8) bekezdésben a „két külön mérést” szövegrész helyébe a „külön mérést” szöveg lép.

               8.A 39. cikk (1) bekezdésének helyébe a következő szöveg lép:

               „(1) A mezőgazdasági parcellák támogathatóságát bármilyen alkalmas módon ellenőrizni kell, ideértve az illetékes hatóság kérésére a kedvezményezett által bemutatott bizonyítékok kiértékelését is. Ennek az ellenőrzésnek adott esetben a növénykultúra vizsgálatára is ki kell terjednie. E célból szükség esetén kiegészítő bizonyítékot kell kérni.”

               9.A 40. cikk b) pontja helyébe a következő szöveg lép:

               „b) helyszíni fizikai vizsgálatokat végez minden olyan mezőgazdasági parcellán, amelynek esetében a felvételek vagy az illetékes hatóságok által kért egyéb releváns bizonyítékok kiértékelése alapján az illetékes hatóság nem tudja kielégítően megítélni a területek bejelentésének pontosságát;”.

               10.A szöveg a következő 40a. cikkel egészül ki:

               „40a. cikk

               Monitoring útján végzett ellenőrzés

               (1) Az illetékes hatóságok monitoring útján is végezhetnek ellenőrzést. Ha ilyen ellenőrzés mellett döntenek:

               a)eljárást alakítanak ki arra, hogy rendszeresen és módszeresen megfigyeljék, nyomon kövessék és értékeljék valamennyi olyan támogathatósági kritériumot, kötelezettségvállalást és egyéb kötelezettséget, amelynek teljesülése ellenőrizhető a Kopernikusz Sentinel műholdak adatai vagy azokkal legalább egyenértékű adatok alapján, egy olyan időszakon át, amely alapján megállapítható az igényelt támogatásra való jogosultság;

               b)szükség esetén, illetve az igényelt támogatásra való jogosultság megállapítása érdekében nyomonkövetési tevékenységeket hajtanak végre;

               c)ellenőrzést végeznek az olyan támogathatósági kritériumokkal, kötelezettségvállalásokkal és egyéb kötelezettségekkel érintett kedvezményezettek 5 %-ára kiterjedően, amelyeknek teljesülése nem követhető nyomon a Kopernikusz Sentinel műholdak adatai vagy azokkal legalább egyenértékű más adatok alapján, és amelyek relevánsak az igényelt támogatásra való jogosultság megállapítása szempontjából. A kedvezményezettek 1–1,25 %-át véletlenszerűen kell kiválasztani. A kedvezményezettek fennmaradó részét kockázatelemzés alapján kell kiválasztani;

               d)tájékoztatják a kedvezményezetteket a monitoring útján végzett ellenőrzésre vonatkozó döntésről, továbbá megfelelő eszközöket alakítanak ki, amelyek útján legalább a figyelmeztető jelzések és a b) és a c) pont alkalmazásában bekért bizonyítékok kapcsán kapcsolatot tarthatnak a kedvezményezettekkel.

               A b) és a c) pont alkalmazásában helyszíni fizikai ellenőrzést kell végezni, ha a releváns bizonyítékok, többek között az illetékes hatóság kérésére a kedvezményezett által bemutatott bizonyítékok kiértékelése alapján nem állapítható meg az igényelt támogatásra való jogosultság. A helyszíni fizikai ellenőrzés korlátozható azon támogathatósági kritériumok, kötelezettségvállalások és egyéb kötelezettségek ellenőrzésére, amelyek relevánsak az igényelt támogatásra való jogosultság megállapítása szempontjából.

               (2) Ha az illetékes hatóság az (1) bekezdésnek megfelelően monitoring útján végzett ellenőrzést hajt végre, bizonyítani tudja az e rendelet 7., 17. és 29. cikkében előírt követelményeket teljesítő hatékony műveleti eljárások meglétét, továbbá a 640/2014/EU felhatalmazáson alapuló rendelet 6. cikkében előírt ellenőrzés útján meggyőződött mezőgazdasági parcellák azonosítási rendszerének minőségéről, akkor:

               a)e rendelet 25., 26., 30., 31., 32., 34., 35. és 36. cikke, 37. cikkének (2), (3) és (4) bekezdése, valamint 38. és 40. cikke nem alkalmazandó;

               b)a kenderállomány tetrahidrokannabinol-tartalmának a 639/2014/EU felhatalmazáson alapuló rendelet 9. cikke szerinti ellenőrzését a terület 30 %-ára, vagy ha a tagállam előzetes jóváhagyási rendszert vezetett be, a terület 20 %-ra kiterjedően kell elvégezni.

               (3) Az illetékes hatóság határozhat úgy, hogy a monitoring útján végzett ellenőrzést az egyedi területalapú támogatási rendszer vagy támogatási intézkedés szintjén, egy adott művelettípusra vonatkozóan, vagy a környezetbarátabbá tételt előmozdító kifizetés 31. cikk (1) bekezdésének a)–h) pontjában említett helyszíni ellenőrzésével érintett kedvezményezettek meghatározott csoportjaira kiterjedően hajtja végre.

               Az alkalmazás első két évében az illetékes hatóság határozhat úgy, hogy a monitoring útján végzett ellenőrzéseket az érintett támogatási rendszer vagy támogatási intézkedés tárgyilagos és megkülönböztetésmentes kritériumok alapján kiválasztott területeken tevékenységet folytató kedvezményezettjeire vonatkozóan hajtja végre. Ilyenkor a monitoring útján végzett ellenőrzésnek alávetett területnek az alkalmazás második évében nagyobbnak kell lennie az alkalmazás első évéhez képest.

               Ha az illetékes hatóság úgy dönt, hogy az első vagy a második albekezdés szerint hajtja végre az ellenőrzéseket, az (1) és a (2) bekezdés kizárólag a monitoring útján végzett ellenőrzésnek alávetett kedvezményezettekre alkalmazandó.”

               11.A szöveg a következő 40b. cikkel egészül ki:

               „40b. cikk

               Értesítések

               A tagállamok a monitoring útján végzett ellenőrzések megkezdésének naptári évét megelőző naptári év december 1-jéig értesítik a Bizottságot arról, hogy monitoring útján végzett ellenőrzések alkalmazása mellett döntöttek, megjelölve a monitoring útján végzett ellenőrzésnek alávetett programokat, intézkedéseket, művelettípusokat és adott esetben az ilyen programokkal vagy intézkedésekkel érintett területeket, valamint ezek kiválasztásának szempontjait.

               Ha azonban az illetékes hatóság úgy dönt, hogy a monitoring útján végzett ellenőrzéseket a 2018-as igénylési évtől kezdődően hajtja végre, akkor az értesítést ennek a rendeletnek az Európai Unió Hivatalos Lapjában való kihirdetése napján történő hatálybalépésétől számított egy hónapon belül teljesíteni kell.”

               12.A 41. cikk a következőképpen módosul:

               a)az (1) bekezdés a következő második albekezdéssel egészül ki:

               „A 40a. cikk szerinti, monitoring útján végzett ellenőrzés esetében az első albekezdés b)–e) pontja nem alkalmazandó. Az ellenőrzési jelentésben a monitoring útján végzett ellenőrzés eredményeit parcellánként kell feltüntetni.”;

               b)a (2) bekezdés harmadik albekezdése helyébe a következő szöveg lép:

               „Amennyiben a helyszíni ellenőrzés végrehajtására a 40. cikknek megfelelően távérzékelés, vagy a 40a. cikknek megfelelően monitoring útján kerül sor, a tagállamok határozhatnak úgy, hogy ha a távérzékeléssel vagy monitoring útján végzett ellenőrzés során nem találtak meg nem felelést, a kedvezményezettnek nem teszik lehetővé az ellenőrzési jelentés aláírását. Ha az ilyen ellenőrzések vagy a monitoring során meg nem felelésre derül fény, lehetőséget kell biztosítani a jelentés aláírására, mielőtt az illetékes hatóság a megállapítások alapján levonja a következtetéseket a támogatások esetleges csökkentése, elutasítása, visszavonása, illetve az alkalmazandó közigazgatási szankciók tekintetében.”

               13.A 70. cikk (3) bekezdésének helyébe a következő szöveg lép:

               „(3) A helyszíni ellenőrzések adott esetben elvégezhetők távérzékelési technológiák alkalmazásával, vagy a Kopernikusz Sentinel műholdak adatai vagy azokkal legalább egyenértékű adatok felhasználásával.”

               2. cikk

               Ez a rendelet az Európai Unió Hivatalos Lapjában való kihirdetésének napján lép hatályba.

               Ezt a rendeletet 2018. január 1-jétől kell alkalmazni.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.5.18.

                     a Bizottság részéről

                     elnök
                     Jean-Claude JUNCKER

                     (1)

                        HL L 347., 2013.12.20., 549. o.

                     (2)

                        A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).

                     (3)

                        A Bizottság 640/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek az integrált igazgatási és ellenőrzési rendszer, a kifizetések elutasítására és visszavonására vonatkozó feltételek, valamint a közvetlen kifizetésekre, a vidékfejlesztési támogatásokra és a kölcsönös megfeleltetésre alkalmazandó közigazgatási szankciók tekintetében történő kiegészítéséről (HL L 181., 2014.6.20., 48. o.).


title: A BIZOTTSÁG (EU) .../... VÉGREHAJTÁSI RENDELETE a fogyasztók élelmiszerekkel kapcsolatos tájékoztatásáról szóló 1169/2011/EU európai parlamenti és tanácsi rendelet 26. cikke (3) bekezdésének az élelmiszerek elsődleges összetevője származási országának vagy eredete helyének feltüntetésére vonatkozó szabályok tekintetében történő alkalmazására vonatkozó szabályok megállapításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.5.28.)

               a fogyasztók élelmiszerekkel kapcsolatos tájékoztatásáról szóló 1169/2011/EU európai parlamenti és tanácsi rendelet 26. cikke (3) bekezdésének az élelmiszerek elsődleges összetevője származási országának vagy eredete helyének feltüntetésére vonatkozó szabályok tekintetében történő alkalmazására vonatkozó szabályok megállapításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a fogyasztók élelmiszerekkel kapcsolatos tájékoztatásáról szóló, 2011. október 25-i 1169/2011/EU európai parlamenti és tanácsi rendeletre
                  1
               , és különösen annak 26. cikke (8) bekezdésére,

               mivel:

               (1)Az 1169/2011/EU rendelet 26. cikke megállapítja az élelmiszerek származási országának vagy eredete helyének megjelölésére vonatkozó általános szabályokat és követelményeket, amelyek a külön uniós rendelkezések sérelme nélkül alkalmazandók.

               (2)Az 1169/2011/EU rendelet 26. cikke (2) bekezdésének a) pontja előírja, hogy a származási országot vagy az eredet helyét fel kell tüntetni, ha annak elmulasztása félrevezethetné a fogyasztókat az élelmiszer valódi származási országa vagy eredetének helye tekintetében, különösen, ha az élelmiszerrel kapcsolatos tájékoztatás vagy a címke egésze egyébként arra utalna, hogy az élelmiszer származási országa vagy eredetének helye más. E cikk célja, hogy megakadályozza az élelmiszerekkel kapcsolatos olyan, félrevezető tájékoztatást, amely egy bizonyos eredet látszatát keltené, noha az élelmiszer valójában máshonnan ered.

               (3)Az 1169/2011/EU rendelet 26. cikkének (3) bekezdése úgy rendelkezik, hogy ha az élelmiszer származási országát vagy eredetének helyét feltüntetik, és az nem egyezik meg elsődleges összetevője vagy összetevői származási országával vagy eredetének helyével, akkor az érintett elsődleges összetevő származási országát vagy eredetének helyét szintén meg kell adni. Úgy rendelkezik továbbá, hogy e követelmények alkalmazásának előfeltételeként egy végrehajtási jogi aktust kell elfogadni.

               (4)Az 1169/2011/EU rendelet 26. cikkének (3) bekezdése azokra az esetekre vonatkozik, amelyeknél a származási országot vagy az eredet helyét kötelezően – többek között a rendelet 26. cikke (2) bekezdése a) pontjának megfelelően – vagy önkéntes alapon, például nyilatkozatok, kifejezések, ábrák vagy szimbólumok révén adják meg.

               (5)Az olyan önkéntes jelölések, mint az élelmiszerek nevében szereplő vagy azt kiegészítő földrajzi utalások, részét képezhetik a termékmegjelöléseknek, amelyek a külön uniós jogszabályok szerint védjegyeknek vagy oltalom alatt álló földrajzi jelzéseknek minősülnek.

               (6)Az élelmiszerek származási országára vagy eredete helyére utaló, az 1151/2012/EU rendelet
                  2
               , az 1308/2013/EU rendelet
                  3
               , a 110/2008/EK rendelet
                  4
                vagy a 251/2014/EU rendelet
                  5
                alapján vagy a nemzetközi megállapodások értelmében földrajzi árujelzőnek minősülő, oltalom alatt álló termékmegjelölések részét képező megjelölések az 1169/2011/EU rendelet 26. cikke (3) bekezdésének hatálya alá tartoznak. Tekintettel arra, hogy e termékmegjelölések esetében a termékek jellemzői és földrajzi származásuk között lényegi kapcsolat áll fenn, és ezért egyedi szabályok vonatkoznak rájuk, ideértve a jelölésre vonatkozó szabályokat is, valamint figyelembe véve az e nevek külön jellemzőjét, miszerint szellemitulajdon-jogot képeznek, pontosabban meg kell vizsgálni, hogy a szóban forgó elnevezések esetében miként kelljen feltüntetni az 1169/2011/EU rendelet 26. cikkének (3) bekezdésében előírt, az elsődleges összetevő eredetét.

               (7)A bejegyzett védjegyek részét képező, az élelmiszerek származási országának vagy eredete helyének a megjelölése az 1169/2011/EU rendelet 26. cikke (3) bekezdésének hatálya alá tartozik. Védjegyek tartalmazhatnak minden megjelölést, így különösen a következőket: szó – beleértve a személyneveket is –, ábra, kép, alakzat, betű, szám, szín, továbbá az áru vagy az áru csomagolásának formája, vagy hang, amennyiben alkalmas arra, hogy valamely vállalkozás áruit vagy szolgáltatásait megkülönböztesse más vállalkozások áruitól vagy szolgáltatásaitól. A védjegyek célja, hogy meghatározott árukkal és/vagy szolgáltatásokkal kapcsolatban lehetővé tegyék a fogyasztó számára a kereskedelmi eredet vagy kereskedelmi származás azonosítását. Figyelembe véve a védjegyek egyedi jellegét és célját, helyénvaló mélyebben megvizsgálni, hogy az elsődleges összetevő eredetét az 1169/2011/EU rendelet 26. cikkének (3) bekezdése szerint miként kelljen a védjegyek esetében feltüntetni.

               (8)E rendelet hatálya nem terjed ki a szokásos és közönséges nevekre, ideértve azokat a földrajzi megjelöléseket is, amelyek szó szerint jelzik a származást, azonban általában véve nem minősülnek az élelmiszer származási helye vagy eredete helye megjelölésének.

               (9)E rendelet alkalmazásában az élelmiszereket az állati eredetű élelmiszerek különleges higiéniai szabályainak megállapításáról szóló 853/2004/EK rendeletnek
                  6
                megfelelően kísérő azonosító jelölések nem tekinthetők a származási ország vagy az eredet helye megjelölésének.

               (10)Annak érdekében, hogy a fogyasztók megalapozottabb döntéseket hozhassanak, e rendeletben meg kell határozni azokat a különleges szabályokat, amelyeket az elsődleges összetevő származási országának vagy eredete helyének kötelező megjelölése esetén alkalmazni kell. Ezek a szabályok azt hivatottak biztosítani, hogy az így adott tájékoztatás tartalmilag kellően pontos és informatív legyen.

               (11)Ezért helyénvaló, hogy az elsődleges összetevő megjelölése egy olyan földrajzi területre való hivatkozással történjen, amely a fogyasztó számára könnyen érthető. Meg kell tiltani a régiók vagy más földrajzi területek olyan fantázianeveinek a használatát, amelyek nem szolgáltatnak érdemi információt, vagy az elsődleges összetevő valós származási helye tekintetében megtéveszthetik a fogyasztót.

               (12)Amennyiben az elsődleges összetevő olyan élelmiszer, amely a származási országnak vagy az eredet helyének megjelölésére vonatkozó külön uniós rendelkezések hatálya alá tartozik, akkor ezek a rendelkezések mint alternatívák szintén alkalmazhatók az 1169/2011/EU rendelet 26. cikke (3) bekezdése a) pontjának céljából.

               (13)Amennyiben az élelmiszer-vállalkozók úgy döntenek, hogy az elsődleges összetevő származási országát vagy eredetének helyét csak akkor tüntetik fel, ha azok különböznek az élelmiszer származási országától vagy eredetének helyétől – például több vagy változó beszerzési forrás és egyedi gyártási folyamatok miatt –, helyénvaló egy olyan keretről gondoskodni, amely figyelembe veszi az élelmiszer-feldolgozás különféle körülményeit. A vonatkozó megjelölésnek a fogyasztó számára érthető információkkal kell szolgálnia.

               (14)Az elsődleges összetevőről e rendelettel összhangban nyújtott információknak ki kell egészíteniük a fogyasztók számára az élelmiszer származási országára vagy eredetének helyére vonatkozóan nyújtott információkat, és könnyen láthatónak, jól olvashatónak és adott esetben letörölhetetlennek kell lenniük.

               (15)E rendelet alkalmazása tekintetében megfelelő átmeneti időszakot kell meghatározni az 1169/2011/EU rendelet 47. cikkével összhangban, amely úgy rendelkezik, hogy az élelmiszerekre vonatkozó új intézkedések bármely naptári év április 1-jétől alkalmazandók.

               (16)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

               1. cikk
               Hatály

               (1)E rendelet meghatározza az 1169/2011/EU rendelet 26. cikke (3) bekezdése alkalmazásának módozatait arra az esetre, amikor egy élelmiszer származási országát vagy eredetének helyét valamilyen módon, például olyan nyilatkozatokkal, ábrákkal, szimbólumokkal vagy kifejezésekkel adják meg, amelyek konkrét helyekre vagy földrajzi területekre utalnak, kivéve a szokásos és közönséges nevekben szereplő földrajzi megjelöléseket, amennyiben azok szó szerint jelzik a származást, amelyek azonban általában véve nem minősülnek az élelmiszer származási országa vagy eredete helye megjelölésének.

               (2)Ez a rendelet nem alkalmazandó az 1151/2012/EU rendelet, az 1308/2013/EU rendelet, az 110/2008/EK rendelet vagy a 251/2014/EU rendelet alapján vagy nemzetközi megállapodások értelmében oltalom alatt álló földrajzi árujelzőkre, valamint a bejegyzett védjegyekre – amennyiben ez utóbbiak származásra utaló megjelölések –, amíg nem kerülnek elfogadásra a 26. cikk (3) bekezdésének az ilyen megjelölésekre való alkalmazására vonatkozó külön szabályok.

               2. cikk
               Az elsődleges összetevő származási országának vagy eredete helyének megjelölése

               Az elsődleges összetevőnek az élelmiszer származási országától vagy eredetének helyétől különböző származási országát vagy eredetének helyét a következőképpen kell megadni:

               a)az alábbi földrajzi területek valamelyikére való hivatkozással:

               i.„EU”, „nem EU” vagy „EU és nem EU” vagy

               ii.olyan régió vagy bármely más földrajzi terület, amely vagy több tagállamban vagy több harmadik országban terül el, amennyiben azt a nemzetközi jog akként határozza meg, vagy ha az egy átlagosan tájékozott fogyasztó számára jól érthető; vagy

               iii.egy FAO halászati terület, vagy tengeri vagy édesvízi terület, amelyet a nemzetközi jog akként határozza meg, vagy amely egy átlagosan tájékozott fogyasztó számára jól érthető; vagy

               iv.adott tagállam(ok) vagy harmadik ország(ok); vagy

               v.olyan régió vagy bármely más földrajzi terület egy tagállamban vagy egy harmadik országokban, amely egy átlagosan tájékozott fogyasztó számára jól érthető; vagy

               vi.a származási ország vagy az eredet helye, az elsődleges összetevő(k)re alkalmazandó különleges uniós rendelkezésekkel összhangban;

               b)vagy az alábbi nyilatkozattal:

               „(az elsődleges összetevő neve) nem az élelmiszer származási országából vagy eredetének helyéről származik” vagy bármely olyan hasonló felirat, amely a fogyasztó számára valószínűsíthetően ugyanazt jelenti.

               3. cikk
               Az információk megjelenítése

               (1)A 2. cikkben előírt információkat az 1169/2011/EU rendelet 13. cikkének (2) bekezdésében előírt legkisebb betűméretnél nem kisebb betűméretben kell megadni.

               (2)Az (1) bekezdés sérelme nélkül, amennyiben az élelmiszer származási országát vagy eredetének helyét szavakkal adják meg, a 2. cikk alapján megadott információkat ugyanabban a látómezőben kell feltüntetni, mint az élelmiszer származási országának vagy eredete helyének megjelölését, és a betűméret x-magasságának az élelmiszer származási országának vagy eredete helyének megjelölésére alkalmazott betűméret x-magasságának legalább 75 %-át kell kitennie.

               (3)Az (1) bekezdés sérelme nélkül, amennyiben az élelmiszer származási országát vagy eredete helyét nem írásos formában adják meg, a 2. cikk alapján megadott információkat ugyanabban a látómezőben kell feltüntetni, mint az élelmiszer származási országának vagy eredete helyének megjelölését.

               4. cikk
               Hatálybalépés, átmeneti intézkedések és az alkalmazás időpontja

               (1)Ez a rendelet az Európai Unió Hivatalos Lapjában való kihirdetését követő harmadik napon lép hatályba.

               (2)Ezt a rendeletet 2020. április 1-jétől kell alkalmazni.

               (3)Az e rendelet alkalmazásának időpontja előtt forgalomba hozott vagy jelöléssel ellátott élelmiszerek mindaddig forgalmazhatók, amíg a készlet tart.

               (4)Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.5.28.

                     a Bizottság részéről

                     elnök
                     Jean-Claude JUNCKER

                     (1)

                        Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

                     (2)

                        Az Európai Parlament és a Tanács 1151/2012/EU rendelete (2012. november 21.) a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).

                     (3)

                        Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről
                     (HL L 347., 2013.12.20., 671. o.)

                     (4)

                        Az Európai Parlament és a Tanács 110/2008/EK rendelete (2008. január 15.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EK tanácsi rendelet hatályon kívül helyezéséről (HL L 39., 2008.2.13., 16. o.).

                     (5)

                        Az Európai Parlament és a Tanács 251/2014/EU rendelete (2014. február 26.) az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról és az 1601/91/EGK tanácsi rendelet hatályon kívül helyezéséről (HL L 84., 2014.3.20., 14. o.).

                     (6)

                        Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).